
Nekoliko seljaka, nekoliko momaka. 

Događa se u jednom slavonskom selu u današnje doba, 


koji 


primjeraka kn nji 
kada odi: 


PRVI ČIN 


Na selu. Nedjelja je prije podne. Pred gostionom. Dva stola 
i klupe. Kod jednog stola sjedi Živko i čita novine, a pred 
njim čaša vina. Kod drugog stola sjedi Toma birtaš, puši 
lulu i gleda u Živka, kao da čeka, da nešto od njega čuje. 
Izdaleka se čuje momačka pjesma : 


Od Jadrana pa do ravnog Srijema 
selu mome nigdje ravnog nema. 
A u selu štogod je momaka, 

Od oka su — junak do junaka. 


ŽIVKO (čita, kao da ništa ne čuje). 

TOMA (kad je prestala pjesma): E, baš si se zablenuo 
u te novine, ko da ćeš iz njih svu mudrost za rep pohvatati. 
Ta deder kazuj i meni nešto, da i ja znam, šta ima novo! 

ŽIVKO: Šta da ti kazujem ? Imaš, hvala Bogu, i ti 
oči, pa čitaj sam ! 

TOMA : Mani, nije to za mene! Imam ja svoga posla. 
Pa onda i kakve novine da čitam, kad ste vi u selu napra- 
vili pravi inat zbog novina : jedni čitate ove novine, drugi 
one, pa onda samo režite jedni na druge! 

ŽIVKO : Alaj si baš čudan! Kako možeš tako da diva- 
niš! Ta zar može živ čovjek mirno gledati, kako one (po- 


- rugljivo) ,,Seljačke Novine" mažu ljudima oči, samo da ih 


zalude ? 

TOMA: A tvoje novine ? 

ŽIVKO: Ove su ,,Slobodne Novine" prave ko i ovo 
sunce, što danas tako sja i grije. 

TOMA (ftoće da ga bocne) : Svaki cigo svoga konja hvali ! 

ŽIVKO: Ta barem ti si se mogo već osvjedočiti, koje 
su novine za tebe bolje! Ili eto kaži po duši: dolaze li tebi 
u birtiju više oni, koji čitaju moje ,,Slobodne Novine'',.ili 
oni, koji čitaju (porugljivo) ,,Seljačke Novine" onog vjetro- 
gonje Ilije ? 

TOMA : Ono jest, znam i vidim... 


ŽIVKO: No, eto! A onda je i na tebi.red, da drukčije 
divaniš |! 

TOMA : Pa ti znaš, da ja baš ne begenišem one druge, 
Al eto ja sam ti još od onih ljudi staroga kova, koji ne mare 
ni za ove ni za one novine. 

ŽIVKO: A zašto onda mene pitaš, šta ima novo ? 

TOMA: Ta da... ovaj... tako! Čovjek nekako voli 
da čuje, šta se dogodilo tu, šta tamo... 

ŽIVKO : Pa to je ono, što ja uvijek kazujem, da zato 
i jesu novine na svijetu. Dok novina nije bilo, nije se ovako 
u selu, ko što je naše, nikad ništa znalo, a danas, kad uzmeš 
novine u ruke, znaš sve, štagod hoćeš. 

TOMA : Pa dobro! Vidim ja, da je to sve tako, kako 
ti veliš, samo ne znam, zašto ti te tvoje ,,Slobodne No- 
vine" hvališ, a ,,Seljačke Novine" kudiš! Zar nisu za nas 
na selu najbolje ,,Seljačke Novine" ? 

ŽIVKO: Kad još ne znaš, onda ću ja da ti kažem. Ti 
se zacijelo sjećaš, kako u našem selu prije osim župnika, 
učitelja, bilježnika i mene nitko nije ni mario ni znao za 
kakve novine, dok nije došo ovaj novi sadašnji župnik. 

TOMA : Sjećam se... 

ZIVKO (nastavlja): 1 taj ti je župnik stao da rešeta 
sve one, koji ne idu svake nedjelje u crkvu, a uz to je za- 
redo od kuće do kuće i mamio ljude, neka uzimaju i čitaju 
»seljačke Novine". Pol sela je time zaludio. Najedamput 
si u svakoj drugoj kući mogao da nađeš te novine. Pa da 
je samo to, ni po brige! Ali i te su novine stale da rešetaju 
one, koji vole čašicu nego crkvu i krunicu. E, dakako da 
nam to nije bilo pravo, pa sam se dogovorio s bilježnikom 
i stao širiti ove naše ,,Slobodne Novine". I dobro smo znali 
udesiti, pa danas dvaput više ljudi čita naše novine, nego 
li one druge, makar da se zovu ,,Seljačke". 

TOMA (hoće opet da ga bocne): Čudna mi kupusa! 
Ko da je to jednom bilježniku teško ? Ta u općini svaki 
od nas ima nekakvog posla : ili radi poreza ili radi nameta 
ili radi vojništva ili radi poljske štete i tako redom. A tu 
bilježnik, kada ga radi čega trebaš, pred tobom samo na- 
migne na te vaše novine, pa onda nema, već uzmi i plaćaj 
te novine, ako hoćeš, da ti bilježnik ide na ruku. 

ŽIVKO : Gle, molim te, ko da župnik ne radi tako i 
za one svoje novine! f 

TOMA : Ne velim, da ne radi. Samo to ti je, znaš i sam, 
da u crkvu ide sve manje ljudi, a u općinu bome moraju 
sve više... : 

ŽIVKO: E, vidim ja, da s tobom nisu čisti poslovi. | 
Nekako si stao one više da braniš, a nas više da kudiš. 1 

da mi nisi, koji si, valaj bi ovo bila zadnja čaša, što je kod 
tebe pijem. < 

TOMA (ustane i dođe bliže Živku) : No, no, no! Moram 
malo da te bocnem, a osobito kad smo ovako sami. Ne bih 
ja pred drugima. 

ŽIVKO : To je tvoja sreća. Jer evo znaj, da sam nešto 
smislio, pa ako mi se to posreći, ne će u cijelom selu biti više 
onih njihovih novina, osim u župnika i onog njegova pri- 
repine Ilije. 

TOMA : (radoznalo) : A šta si to smislio ? 

ŽIVKO: Eh, šta! Vidjet ćeš! 

TOMA : Pa reci, da znam ! I ako ti ustreba, evo da ti 
i ja pomognem. 

ŽIVKO : Zbilja hoćeš ? 

TOMA : Hoću! 

ŽIVKO: I ne ćeš me odati ? 

TOMA : Ne ću! 

ŽIVKO : Ni pred rođenim bratom ? 

TOMA : Pa kad ti kažem! 

“ ŽIVKO: E, onda sjedaj tu, pa slušaj! Znaš i sam, kako 
se Marko Mišin i Ilija Trepčev ne trpe. Još radi one ljepote 
Mare, koja je privoljela radije Iliji, nego li Marku, ma da je 
Ilija siromah, a Marko bogat. Prošle su odonda doduše 
već dvije godine, ali Marko ono Iliji ne može da zaboravi. 
Pa onda i to, što se Ilija uvijek i svuda pravi i najpametniji 
i najvrijedniji, nije Marku najpravije. Ne može Iliju živoga 
da vidi i samo smišlja, kako da svemu onom, što Ilija u selu 
radi, napravi kraj. Onako bogat, kaki je, ne žali ni hiljade, 
samo da tu svoju želju izvede. Napipo sam ja to, pa malo 
amo, malo tamo oko njega, i sve smo lijepo udesili. 

TOMA (radoznalo): A šta ste to udesili ? 

ŽIVKO (tajanstveno) : Da podmetnemo  Iliji nogu, 
pa da zapamti, kome je svojim zaluđivanjem htio da kvari 
račune. Da njega nije, već davno nitko ne bi čitao one tra- 
ljave ,,Seljačke Novine". Svi bi bili naši. Ali on obilazi još 
neke seoske bogomoljce, pa mile-lale oko njih, i tako se oni 
još i dalje dadu vući za nos. I neke seoske momke kupi 
u neko prosvjetno društvo, pa mu i oni pomažu. Ali. evo 
moje glave, ako im ne prisjedne. Marko je reko, da će svima 
onima, koji su dosad dobivali i plaćali ,,Seljačke Novine", 
cijelu godinu platiti ,,Slobodne Novine", pa neka“ih badava 
čitaju, samo neka se onih drugih okane. A znaš našeg čo- 


ovjeka: što je badava, slatko mu je ko najslađi med. I za- 


cijelo ne će biti lud, da plaća one druge novine, kada ove 


Za 


naše može dobivati badava. A kad neko vrijeme budu i 
oni čitali naše novine, ući će u našu _ zamku, da ni sami ne 
znaju kako. U tom i jest vještina ovakih novina, ko što su 
naše : podraškaju ti malo krv, uspu u nju kap po kap svoga 
ulja, pa to plane, i gotov si. To ti je ta čudna snaga novina, 
osobito ovakvih, koje se ne drže ni crkve ni popa, ne gledaju 
ni lijevo ni desno: ne biraju, što će da kažu, nego pale i 
sipaju, gdjegod zahvate. Oni zalupanci, kojima popovi sole 
pamet, kažu, da su ovakve novine zla štampa. Đavo nek 
ih nosi! Neka kažu, što ih volja! Samo kad naše novine 
ljudi radije čitaju, a njihova dobra štampa od same dobrote 
vene, trune i gine... 

TOMA : Ehe, čekaj, kud si tako zavuko ? Mani se ti 
te svoje mudrolije, već kazuj deder, šta si ti to s Markom 
naumio proti Iliji ? 

ŽIVKO : Pa eto čuo si, 

TOMA : I to je sve ? 

ŽIVKO : Ta da... ovaj... nije baš sve, ali eto kad ne 
ćeš da slušaš do kraja. 

TOMA : Nije da ne slušam. I previše slušam. Svašta 
sam sad čuo. Ali ja još ne vidim, da ćete time šta Iliji nauditi. 

ŽIVKO : Još kako ! Ne znaš ti to, kako će to njega upeći. 
A bome ni župniku ne će baš drago biti. Vidjet ćeš, kako 
će postati mekan, kad mu preko naših novina zasolimo. 
Juh, sve će se češati. 

(Na pozornici se pokaže Grbonja Šime nacerena lica.) 

ŠIME: Hihihihi! Neka, neka! Nek se i drugi češu! 
Ja ovu svoju grbu već pedeset godina češem, a i drugi su 
mi je već pošteno iščešali. Svaki se o nju očeše, ko što se 
svaka seoska krava očeše o onaj matori dud pred općinom, 
kad onuda prođe. Hehehehe ! 

TOMA (srdito) : Nemoj se ni ti ovuda cerekati i češkati, 
jer ću ti poravnati tu tvoju grbetinu ! 

ŽIVKO (užima Grbonju u obranu): Pusti ga! Neka ga! 
Ne čini nikom zla! 

SIME : Nikome, ni vama, gazda Tomo, ma da sam žedan, 
nije nego da svisnem. 

TOMA (prezirno): Kako da nije! 

SIME: Bome jesam ! 


ŽIVKO (Tomi): Pa podaj mu fraklić na moj račun, 


a onda neka se nosi ! 
ŠIME: Hvala, gospodine Živko, stoput hvala ! 


(Toma pogleda Živka, ne reče ništa, već se okrene i uđe u ; 


gostionu.) 

ŽIVKO : (naglo, nervozno, tiho Grbonji) : No šta je ? 

ŠIME (značajno, tiho) : Sve je u redu. 

ŽIVKO : Hoće 1' šta biti ? 

ŠIME: U podne će planuti. 

ŽIVKO: A ako te ulove ? 

ŠIME: Ni brige vas! Samo dobro platite ! 

ŽIVKO : Bit će ! A sad brže popij, pa seli! I više se da- 
nas ne pokazuj ! 

ŠIME: Ne bi ja ni sad, ali žeđa je žeđa, pa još kod 
ovako paklene vrućine, te samo što se ne upališ i ne izgo- 
riš. Hehehehe ! 

(Toma dolazi.)  *& 

TOMA (metne fraklić na drugi stol) : Evo, zalij tu svoju 
grbu, da ti još veća naraste ! 

ŠIME: Hihihihi! Ne će, gazda Tomo, ni od pedeset 
ovakih. (Istrusi fraklić) Mhm! Hvala, gospodine Živko, 
baš vam hvala! Al grije, al pali, al gori, al žeže! Hehehehe! 
(Odjuri na desnu stranu .) 

TOMA (pljune u stranu): Prokleti grbonja! Gad! Ne 
volim, ni da mi na oči dolazi. 

ŽIVKO : Samo nas je pobunio u našem divanu. 

(S desne strane dolazi majstor Luka.) 

MAJSTOR LUKA : O maj, umal' da me ne sruši ona 
grbava luda! Živ bio, gazda Tomo, ne zamjeri, al šta mu 
daješ da pije, kad je ionako divlji ? 

TOMA : Nisam ja, nego eto Živko. 

ŽIVKO :: Ta ne će zato svojom grbom selo prevrnuti ! 

MAJSTOR LUKA: Ne će, dakako da ne će! Al eto, 
ja ko velim... 

ŽIVKO (prekine ga): Mani! Neka ga voda nosi! Nego 
deder kazuj, kako si ti s onim poslom ? Daj nam, Tomo, 
svakom po čašu! I moja je, gle, već prazna. 

(Toma odlazi u gostionu.) 

MAJSTOR LUKA (sjedne k Živku) : Sve je dobro. Kod 
nekih doduše ide teško. Šta ćeš: ne vjeruju! Nisam ni ja 
Vjerovo, kad si mi reko, da ćemo ove tvoje novine čitavu 
godinu badava dobivati. Ta volim ja ove badava, nego one 
za plaću, I svi, kojimagod sam govorio, kažu tako. Samo 
čika Damjan Lukić i deda Ivan Krajić ni da _čujit. a čika 
Stipa zvonar umal' da me nije iz kuće istjero, tako je zgra- 
nuo na mene, Eto ta trojica — i dakako Ilija — ostali su 
pri svom, a drugi su objeručke primili. 

ŽIVKO : I ovi će, ne brini se! A Ilija neka ostane, gdje 
je, ako mu ne prisjedne. 
(Toma se vraća i nosi dvije čaše vina.) 
MAJSTOR LUKA: Jedan ciganin ne pravi vašara. 
ŽIVKO : Tako je. Nek onda sam mudruje i brunde kuje 
sa svojim župnikom. 
MAJSTOR LUKA (diže čašu) : E, pa neka je u zdravlje ! 
ŽIVKO (isto tako): U tvoje, Luka, što si obišo selo za 
našu stvar ! 
MAJSTOR LUKA : He, ništa! Neka i to bude ! 
s (Prolazi seoski pandur.) 
ŽIVKO (ga spazi i zovne) : Hej, Nikola, ideš li ti to sa 
pošte ? : 
PANDUR: Jest, gospodine Živko! 
ŽIVKO: Dajder amo te novine! 
PANDUR (izvadi novine i dade ih): Evo to su! 
ŽIVKO (dohvati ih željno i otvara): Dobro! Možeš ići! 
(Pandur pozdravi i ode.) 
MAJSTOR LUKA: Jesu 1' to te naše novine ? 
ŽIVKO: Jesu. Baš gledam, ima li šta za nas. Ha, evo! 
A, gle, gle! Baš valja! Vidi, vidi! Tako, nek se zna! (Čita 
za sebe i gunđa dalje, a majstor Luka pilji u njega očima.) 
(Uto dolaze čika Mata i čika Lovra.) 
ČIKA MATA I LOVRA: Hvaljen Bog ! 
TOMA : U vijeke! Vi valjda iz crkve ? 
ČIKA MATA: Ta da! Pa ko velimo, da prije ručka 
malo operemo grlo. 
ČIKA LOVRA: Daj nam po fraklić ! 
TOMA : Evo, odmah! (Ode.) 
MAJSTOR LUKA (Živku): Ta daj i nama već jedared 
čitaj, da i mi znamo, šta ima novo! 
ŽIVKO (sve gledajući u novine): Ima, još koliko ima! 
Da vam čitam, pa samo da zinete! (Digne oči i govori sve 
življe): Kažem ja, da su novine danas više nego općina, 
više nego škola, više nego crkva i više nego ova birtija, 
u kojoj sjedimo. Šta ti je učitelj, koji nam u školi soli pamet ! 
ta ti je pop, koji s propovjedaonice govori, i što jest i što 
nije! Šta su ti bilježnik i načelnik, koji nam pred općinom 
na zapovijesti obznanjuju ovo i ono! Šta je seoski bubnjar, 
koji po sokacima razglašuje, što selo treba da zna! Šta 
smo i mi ovako u birtiji, kad mlatimo seoske trice i kučine 
ni u puto ni u lojtre! Sve to nije ništa prema novinama ! 
Kad otvoriš novine, ne treba ti ni bubnjar, ni učitelj, ni 

bilježnik, ni pop, već sve znaš i vidiš ko na dlanu. A kad 
novine opale, onda to odjekne kroz hiljadu sela, ko što je 
ovo naše, i u svaku se kuću čuje. Tu se ne možeš sakriti. 
I zato ja vama svima uvijek velim : slijep je i gluh i lud, 
tko danas ne čita novine! A osobito ovake, ko što su ove 
»Slobodne Novine". Tu svašta možeš da nađeš, štogod 
ti srce zaželi. Odsvakud se tu nešto čuje. I evo baš danas 
nešto i iz našeg sela. 
(Dok je Živko govorio, donio je Toma Mati i Lovri svakom 
po fraklić. Prolazi nekoliko seljaka, pa i oni staju i slušaju.) 
MAJSTOR LUKA, TOMA, MATA I LOVRA (zajedno) : 
A šta ? Šta ? 
TOMA : Ta čitaj ! 
MAJSTOR LUKA : Da čujemo !_ 
(Svi se skupe oko Živka.) 
' ŽIVKO (važno): Evo dakle čujte! (Čita polako.) ,,Što 
u našem selu ima, ni u devet carstva nema... 
ČIKA MATA (Lovri): Jesi li čuo, aj ? 
ČIKA LOVRA (Živki) : Pa je I to baš tako piše ? 
MAJSTOR LUKA (Lovri): Pa dakako da piše. Samo 
slušaj dalje ! 
ŽIVKO (čita) : ,, Imamo bubnjara s poderanim bubnjem. 
Imamo lugara i poljara, koji sami najviše kradu..." 
ČIKA MATA : Aha! 
ČIKA LOVRA : Bome jest ! 
ŽIVKO (nastavlja) : ,,Imamo učitelja, komu je svinjac 
i kokošinjac preči od škole..." 
.. MAJSTOR MATA: Baš valja ! ž 
(Živko čita dalje, a svaki čas netko potvrdi: ,,Živa istina ! 
Baš jest ! Baš je tako ! Nek se zna 1") 
ŽIVKO (nastavlja) : ,, Imamo zvonara i polupano zvono. 
Imamo drumove, možeš ih orati. Imamo šume, al za raju 
nema drva. Imamo svega, štogod poželiš. Al što imamo 
seoskog mudračinu, toga više ne rodi: ko sveti lija leti 
nad oblacima, niko mu nije ravan u pameti; samo kad 
crkveno zvono zazvoni, sleti pred crkvena vrata, pa se pre- 
nemaže slušajući župnikovu prodiku, ko da će iz nje poku- “ 
Piti svu popovsku mudrost ovoga svijeta: s tom crnom 
* mudrošću tada oblijeće selo te ko kobac kljuje ljudima mo- 
zak i pamet. I baš ko i svaki kobac_i to vam je«samo pro- 


pa ždrljivac i grabežljivac. Traži samo što masniji zalogaj. 
hda I dobro ga je nanjušio. Ima u župnika lijepe crkvene zem- 
1 lje i njive rodilice i livade mirisavke. Na njih je palo njegovo 
k: > oko, a srce sve kipi od želje, da se toga dočepa." 


lI 


ČIKA MATA: Gle, gle! 

ČIKA LOVRA (Mati): Čuješ li ti to ? 

ŽIVKO (čita dalje) : ,,Ne pita on, što tu zemlju i te li- 
vade već tolike godine uživaju zvonar Stipa, čika Damjan 
Lukić i deda Ivan Krajić i što ta zemlja njih i njihovu djecu 
hrani. Ajak, ne mari on! Neka crknu, samo da se on nagrabi 
i onako proždrljiv naždere. To je njegovo pobožnjačko mu- 
drovanje, kojim se župniku ulaguje i kojim desetak seoskih 
momaka zaluđuje sebi na korist, a selu na sramotu. Zato 
on nekake popovske ,,Seljačke Novine" narivava onima, 
pod kojima najviše kopa, da ih strmoglavi. Tako se zalu- 
đuje i navodi na tanak led neuki narod, koji još ne zna, 
da pop izvan crkve nema šta da traži. Za popa je crkva, 
a zemlja neka bude onome, tko je već tolike godine ore, 
sije i žanje." 

MAJSTOR LUKA: Svakom svoj zanat! 

TOMA : Nek jedan drugom ne kvari posla! 

ČIKA MATA : Nije rđavo! 

ČIKA LOVRA : I ja bih tako reko. 

(I drugi, koji slušaju, odobravaju.) 

ŽIVKO (čita dalje): ,,Ne ćemo više da kmetujemo i 
služimo ni popu ni vragu. Hoćemo svoju slobodu. Ne treba 
nam niko da soli pamet i da nam nekom ludom prosvjetom 
djecu vodi pod nov popovski jaram. To neka znadu oni, 
koji treba da znadu. A sve grabežljivce, koji sad hoće da nam 
iskljuju mozak i pamet, kao što su nam nekadašnji ispijali 
krv, treba razvitlati, da ih prođe volja oblijetati naše po- 
štene i slobodne seljačke kuće. Tako velimo mi, kojima je 
već dosta ovog čuda, što ga u našem selu biva." 

ČIKA MATO: O maj, pa je | to baš tako ? 

MAJSTOR LUKA : Čuo si na svoje rođene uši. 

ČIKA LOVRA : I to sve tu piše ? 

ŽIVKO : Evo, tko ne vjeruje, nek sam čita! 

ČIKA MATO: E, nek mi sad još neko kaže, da treba 
popa slušati ! 

ČIKA LOVRA: A onaj Ilija neka mi samo još dođe! 

MAJSTOR LUKA : Treba ga po repu! 

ČIKA MATO: Po onim grabežljivim pandžama ! 

ČIKA LOVRO: Nek zapamti ! 

MAJSTOR LUKA : Ne damo se zaluđivati ! 

SVI: Ne damo! 

MAJSTOR LUKA : Ni za nos vući ! 

SVI: Ne damo! ' 

(Dolazi Marko.) 

ŽIVKO: Stanite! Evo nam našeg vođe! Živio naš 
Marko! 

SVI: Živio ! 

MARKO :: Ta kakva je to tu, ljudi Božji, graja ? 

ŽIVKO (Marku): Nije graja, već smo se evo složili, 
da istrijebimo crni korov, što se zakorjenio u našem selu. 
Jel' vako, ljudi ? 

SVI: Tako je! 

ŽIVKO: Ne damo, da kojekakvi popovski vjetrogonje 
Oči mažu našem svijetu. 

SVI: Tako je! 

ŽIVKO: Hoćemo da slobodno mislimo, slobodno di- 
šemo i slobodno radimo. A u tom si nam baš ti, Marko, do- 
sada dao najljepši primjer. 

SVI : Živio ! 

ŽIVKO: Ti popu kažeš pop, a bobu bob. Ne uvijaš se 
ni pred kim, a ono si prokleto gnijezdo crnih popovskih 
prosvjetljivaca zamrzio od prvoga časa. Imao si pravo, i zato 
neka ti je svaka čast. A i hvala ti, što ne žališ ničega, samo 
da selo navrneš na pravi put. I zato te pozdravljamo kao 
svoga vođu, koji nosiš selu spas od crnog zarobljivanja duša! 

MAJSTOR LUKA: Živio naš Marko! 

MARKO: Hvala i vama svima, pa da Bog da, bilo 
onako, kako vi hoćete i kako mi je već davno na srcu! 
Satrt ćemo dušmanina, koji se med nama zalego, da nam 
dušu iskljuje. Popljujte ga, zgazite, spalite one crne novine... 
(S lijeve strane u pozadini prolazi Ilija s nekoliko momaka 
čitajući im glasno iz ,,Seljačkih Novina" slučajno baš ove 
riječi : ,,.. Prosvjeta je svijetlo u mraku neznanja. Prosvjeta 
je ljubav prema onima, koji lutaju u tami. Prosvjeta je glas, 
koji budi uspavanu svijest za bolju budućnost naroda 1.; 2) 

MAJSTOR LUKA : Gle, gle, mi o vuku, a vuk na vrata, 

ŽIVKO (goropadno) : Ua! Gonite grabežljivca ! Ua! Ua! 
(Čuje se još nekoliko povika ,,Ua !" pojedinačno kao prita- 
Jeno i posramljeno, a onda nastaje mukla, neugodna tišina. 
Svi isprva gledaju u Iliju, a kad on stupi tri koraka naprijed, 
većina spušta glave i zuri u neprilici u zemlju. Samo Živko 
je bijesno iscerio lice i gleda čas u Iliju, čas u Marka, ko da 
čeka, da će sad ta dvojica među sobom obračunati. Marku 
sijevaju oči, digao je oholo glavu i spreman je na sve.) 

ILIJA (zareda okom po svima): Šta ? Vi vuka čekate ? 
Ta eto ga među vama! Eto ga, Živko,. pred+tobom. Jest, 
te tvoje novine ovčja su koža, u koju.se sakrio vuk, da ga 

ljudi ne vide. I tako se on uvlači u ovo naše selo. Tako ga 
hoćete da uvedete u naše seljačke kuće. Pa kad se najmanje 
budemo nadali, iskukuljit će se iz te ovčje kože i poharati 
sve, što nam je milo i drago. Ali da se ne bi neuki unaprijed 
sjetili jadu, dižete graju na nas. Ko ono kad je neki lopov, 
da sebi zametne trag, stao da viče: ,,Držte lopova!" Sme- 
tamo tom vašem vuku, savezniku pakla, što otvaramo 
ljudima oči, da ga za vremena vide. Smutili ste mnoge. 
Podjarili selo. Blatom zamazali istinu. Ali nemojte misliti, 
da ćete je utamaniti. Nemojte sami sebe varati, da stotinu 
onih, koje ste omamili prevejanštinom i neznanjem, mogu 
suzbiti desetoricu nas, koji se kupimo u kolo prosvjete i 
znanja. Istina i znanje ne mjeri se brojem i ne tamani ni 
lukavom varkom ni silom tamo, gdje je zahvatila pravi 
korijen. A kod nas je, hvala Bogu, zdravo sjeme prosvjete 
dobro poniklo i donijet će roda. I vi, koji sad dižete graju 
na mene, još ćete se i sami čuditi, koliko će dobra roda do- 
nijeti jednako nama, koji smo to sjeme posijali, ko i vama, 
koji biste ga najradije iščupali i korovom neznanja zagu- 
šili... Al znam, da je badava, da vam sada to govorim. 
Zabasali ste na neke putove, za koje ne znate, kuda vas 
vode. I ne će vas lako niko s njih skrenuti. Pa neka! Kako 
vas volja! Ali kad spazite provaliju pred sobom, sjetite 
se, da nas je bilo, koji smo vam unaprijed govorili, da ne 
srljate onamo. A nas, koji imamo svoj put, puštajte s mirom, 
jer ako dobrom cilju idemo, kao što idemo, ne će ni vama 
biti na štetu. Prava prosvjeta ne dolazi s mržnjom, da 
nekom naudi, nego s ljubavlju, da koristi i onima, koji dižu 
na nju kuku i motiku. Osvjedočit ćete se o tom možda i 
prije, nego što se nadate. (Okrene se prema svojim momcima 
vraćajući se k njima.) Hajdmo, momci, našim putem ! 
Gdje sam ono stao, čitajući naše ,,Seljačke Novine" ? (Ra- 
širio opet novine i traži po njima odlazeći polako okružen 
momcima.) Aha, evo: ,,...Prosvjeta je zvijezda Danica, 
koja najavljuje dolazak Sunca, dolazak dana, koji narod 
u zlu, nadajući se boljemu, čeka. Prosvjeta je blagoslov 
Božji za ljudske duše na ovom svijetu..." 
(Ilija s momcima otišao. Marko, Živko i ostali stoje časak 
nepomično pod dojmom Ilijinih riječi. Šutnju prekida Živko.) 

ŽIVKO (nekako smeteno) : Marko ! 

MARKO (mrko gleda preda se): Šta je ? 

ŽIVKO: Jesi I ga čuo ? 

MARKO (samo kimne glavom i još se jače smrkne). 

ŽIVKO: Pa šta veliš ? 


14 


<h 
ješ 


Ke 


MARKO: A šta da kažem ? 

ŽIVKO : Šta da kažeš ? I ti još pitaš ?! E, jesmo mi 
neki junaci, jesmo! Banuo taj Ilijetina med nas ko pravi 
kobac, a mi samo što se nismo razbježali ko pilići. Otkreso 
nam je tu u brk svoje, a mi se šćućurili pa ni mukajet. Po- 
sramili smo se, ko da smo pred njim neki krivci! Umje- 
sto da smo pred njim đipili pa mu dali, šta ga ide. Ili deder 
recite : jesmo li tu krivci mi, ili je krivac on ? Zar nije on 
stao da u crne mreže vuče ovo selo ? Zar nije on prvi stao 
svojim novinama da smućuje bezazleni naš svijet ? Zar 
se nije on pojagmio za nekim prvenstvom u selu ? Zar nije 
on našeg Marka ujeo za srce, ko što niko nije ? 

MARKO (uskipio od bijesa) : Uh, šta ga nisam smlavio ! 

ŽIVKO: E, moj Marko, jel' vidiš ? Sad tek dolaziš 
k sebi. Sad tek razabireš, što si promašio! Al promašeno 
još ne znači i izgubljeno. Drugi put veći oprez! Napokon 
nije zlo, da smo tu mračnjačku drskost na svoje rođene oči 
vidjeli i na svoje vlastite uši čuli. 

MAJSTOR LUKA: I ja mislim tako. 

SVI (okuražuju se): Pa dabome! Bar sad znamo. 

ŽIVKO: Znamo i vidimo, da tom mračnjaštvu, koje 
oni zovu prosvjeta, treba načiniti kraj. Sad ili nikad! Zato 
se držmo našeg Marka još čvršće nego dosad! On će onom 
lijetini pokazati! 

MARKO: Ako Bog da! 

ŽIVKO : Ne daj se, Marko! Ni sebe ni nas! Je 1 vako, 
ljudi ? 

SVI: Tako je! 

MARKO: | opet vam hvala svima! Otvorile su nam 
se oči! Vidimo crnu mrlju na našem selu. Nju treba da 
skinemo, pa da nam opet čisto ko rosa zablista na slobod- 
nom suncu! A k tom slobodnom suncu neka nas vode naše 
,,slobodne Novine"... 

(Za pozornicom vika: ,,Vatra ! Vatra !') 

TOMA : Čujete li: viču na vatru! 

JEDAN ZA DRUGIM (u općem komešanju) : Šta gori“? 
Gdje gori ? Jel'kuća ? Jel'uselu ? Jel guvno ? Hajdmo, 
da vidimo ! Gdje je ? Što je ? Hajdmo,da gasimo ! Hajdmo ! 

(Doleti seoski pandur.) 

PANDUR (sav usopljen) : Gori Marka Mišinoga guvno ! 
Hajd u pomoć! (Odleti.) 

SVI (bježe jedan za drugim): Hajdm6 Spasimo! Za- 
ustavimo vatru! Vode! Vode! 

MARKO (se ukočio od zaprepaštenja) : Šta ? Šta gori ? 
Čije guvno gori ? Moje ? Jel' moje ? Otkud moje ? Tko 
me je zapalio ? Čuvajte! Spasite! Ne dajte! Ugasite! 
(Viče.) Gdje ste ? Ovamo! Svi ovamo! U pomoć! U pomoć | 
(Svi su međutim odbježali na onu stranu, gdje je vatra. Živko 
je časak stajao ne znajući, što bi, ali se brzo pokupio, pa oti- 
šao na protivnu stranu. Toma stao na klupu i gleda prema 
onoj strani gdje je vatra. Jedini Marko ne zna, šta bi ni kud 
bi, već samo glavinja i viče. Uto dolazi Ilija s nekoliko momaka.) 

ILIJA (momcima): Žurno, da pomognemo! Naša je 
dužnost: požrtvovnost! Naprijed ! 

MOMCI: Naprijed! (Odu brzo.) 

MARKO (izbečio oči): Je | to Ilija ? Ide I' on tamo ? 
Da mene spasava? Je I' on? Al možda ja to i ne gorim? 
Možda ništa ne gori ? Možda svi mi samo ludujemo ? Mo- 
žda to u nama gori, što se među sobom izjedamo, grizemo, 
trujemo, mrzimo ? A otkud to u nama gori ? Tko nam je 
duše potpalio ? Tko pravi med nama ovaj pako ? Je 1 đavo ? 
Tko li?... Čekaj!... Šta je to tu sada? Kud su svi 
odjurili ? Gorim li ja zbilja ? Hej, Tomo, je I' zbilja kod 
mene vatra ? Reci! Govori! 

TOMA (miri ga): Smiri se, Marko! Sve će dobro biti! 
Spasavaju eno, koliko se može. 

MARKO: Spasavaju ? Šta spasavaju ? Dakle zbilja 
gorim ? Gorim! A ja tu stojim! Hej, stanite! Čekajte ! 
žudi) idem da spasavam! Vatra! Vatra! Vatra! (Otrči vi- 
ući. 

TOMA (gleda za njim): Baš ko da je poludio! He, 
tako je to! U nesreći se savjest javlja... 


(Pokupi sa stola čaše i uđe u gostionicu.) 


ŠIME (došulja se čupav, plašljivo): Gorim! Ko da sam 
ovu svoju grbu upalio! Bježim, a vatra za mnom! Pro- 
kletstvo ! Samo da mi je piti, piti, piti! Gasiti, gasiti, gasiti! 


ZASTOR. 


16. 


DRUGI ČIN 


Pred Mitrovom kućom. Lijevo pod dudom klupa. Desno 
kraj plota križ. Na klupi sjedi Mitar i puši lulu. Na kolje- 
nu mu petgodišnje unuče. Po strani je panj. 

UNUČE :: Pripovijedaj mi, dedo, daj mi još nešto pri- 
povijedaj ! 

DEDA MITAR: Ta eto sam ti već sve ispripovjedio, 
štogod znam. Sad si čuo i o Snjeguljici i o Palčiću i o čarob- 
noj fruli... 

UNUČE : Ne ću ja to! Ja bi ono o vuku! 

DEDA MITAR: O kojem vuku ? 

UNUČE: O onom... znaš... Došo čoban pa kijačom 
po njemu... 

DEDA MITAR: Neka ti, sinko, bude, ali onda je dosta 
za danas. (Potegne nekoliko dimova.) Evo slušaj! Bio neki 
vuk, pa se obuko u ovčju kožu i izdavo se za ovcu. Lude 
ovce nisu bježale od njega, a on je sve jednu po jednu uhva- 
tio, razderao i požderao. Čudio se čobanin, otkuda mu 
svaki dan sve manje ovaca, pa stao paziti. | jednog dana 
došo čobanin, pa vidi vuka, gdje leži u ovčjoj koži, ali is- 
pod kože mu viri rep. Nije ga mogo sasvim sakriti. A moj 
ti čobanin zgrabi kijaču, pa udri po vuku, te vuk ostavi 
kožu i bjež, kuda ga noge nose. 

UNUČE: A onda? 

DEDA MITAR: Pa onda ništa više. 

UNUČE:: A šta je bilo s onom kožom ? 

(Dolaze majstor Luka, čika Mata i čika Lovra.) 
DEDA MITAR: Idi sad! Drugi put ću ti to pripovije- 
dati ! 

: UNUČE: Ja ću mamu pitati. Ona će mi sve pripovije- 
odati, kada ti ne ćeš! (Ode.) 

MAJSTOR LUKA I OBA SELJAKA: Hvaljen Isus, 
deda Mitre! 

DEDA MITAR: U vijeke, ljudi! i 

MAJSTOR LUKA : Vi, deda Mitre, onako ko iza ručka ? 


7 


ČIKA MATA: Odmarate se, a? 

DEDA MITAR: Ta eto, nedjelja je! 

ČIKA LOVRA: 1 treba 

DEDA MITAR: A i godine su se popele na leđa, pa 
moraš da malo prisjedneš. Teške su! I sve teže! 

MAJSTOR LUKA: Bome jest! 

ČIKA MATA: Nekom godine, a nekom druge nevolje ! 

ČIKA LOVRA :: Svi moramo po Božjoj volji! 

DEDA MITAR: E, dakako! Ali dete sjedajte, pa mi 
kazujte, šta je i kako je ono danas s tom vatrom bilo ! 

MAJSTOR LUKA: Pa možemo malo! 

ČIKA MATA: Baš nam se ne žuri! 

ČIKA LOVRA: Imamo vremena još i do Tome! 

(Sva trojica sjednu što na klupu, što na panj.) 

DEDA MITAR: Rad bih da znam, kako se to Marka 
Mišinoga guvno moglo zapaliti. 

MAJSTOR LUKA: Eh, kako! Alaj mu muke vatru 
podmetnuti pa krstine i plastove upaliti! 

ČIKA MATA: I još na toj suši! 

DEDA MITAR: Pa zar je to zbilja neko potpalio ? 

MAJSTOR LUKA: Nego šta ? Samo se od sebe nije 
upalilo ! 

DEDA MITAR: A tko bi potpalio ? 

MAJSTOR LUKA : Ne znam. Ali možda ga baš i ne 
će biti teško pronaći. 

ČIKA MATA: Ima osvetljivih ljudi ! 

ČIKA LOVRA: Da nas Bog sačuva ! 

DEDA MITAR: A na kog se sumnja ? 

MAJSTOR LUKA: Neki vele ovo, drugi ono, ali naj- 
više misle na nekoga, za koga ne bi ni u snu sanjali. 

DEDA MITAR: Na koga ? 

MAJSTOR LUKA: Na Iliju Trepčevog ! ' 

DEDA MITAR: (u čudu i uznemireno): Na Iliju ?! 

MAJSTOR LUKA: Bome jest! 

ČIKA MATA: Na onog mudračinu ! 

ČIKA LOVRA: Dolijat će sada! 

MAJSTOR LUKA: Ne treba mu više! 

ČIKA MATA: Prisjest će mu! 

ČIKA LOVRA : I svima, koji su se prirepili uz njega ! 

MAJSTOR LUKA : Ne trebamo mi takvih u našem selu ! 

ki DEDA MITAR (raskolačio oči, pa se jedva domogne 
= riječi): Ta jeste li vi, ljudi Božji, pamet izgubili ? Šta li 
vam je ? Iliju bijedite ? Nikog drugog već Iliju ? Jeste 1 
E ovi pri sebi ? 
Ea MAJSTOR LUKA : (malo u neprilici) : Tako svijet misli. 
hd DEDA MITAR (sve žešće) : Kakav svijet ? Koji svijet ? 
A znateli vi da je taj svijet kadar selo prevrnuti, ako ćete 
= ga slušati ? Svijet! A da se ispod te ovčje kože ne kriju 
kakve vučje šape ? 

ČIKA MATA: Još i to? 

ČIKA LOVRA: Jedno zlo prestiže drugo! 

DEDA MITAR (kao i prije): A jeste li promislili to, 
da je Ilija najbolji momak u našem selu ? Niti ga vidite 
u birtiji, niti ste čuli, da se okolo klatari, niti se karta, niti 
se bećari, i ni za kakvo se zlo o njem još nije čulo. Mjesto 
toga on skuplja momke, pa ih dobrome uči i od nevaljal- 
ština čuva. Vidim, već odavno, da se na njega hajka diže. 
Ima, kome ne ide u račun, da se širi dobrota i poštenje, 
pa kad ne mož' drukčije, hajde da se blatom nabaciš na 
najpoštenijega! Ali tko se blatom nabacuje, ruke će sam 
sebi zablatiti ! 

MAJSTOR LUKA : Ta da, ali svijet kaže, da je on dao 
Markovo gumno potpaliti iz osvete, što Marko istiskuje 
Ilijine novine iz sela. 

ČIKA MATA I LOVRA : Da, to smo i mi čuli! 

DEDA MITAR: I to vi možete da vjerujete ? Radi 
= novina! Zašto radi novina! Šta ima Ilija, ako svijet čita 
Ki jedne novine, a šta ima Marko, ako svijet čita druge ? Za- 

što da radi toga jedan pod drugim jamu kopa ? Zašto da 
radi toga Ilija Marku guvno pali ? Jeste li vi to iole svojom 


glavom razmislili ? Bi li ti, Mato, Lovri guvno palio zato, 
što on jede žgance, a ne će janjetine ? 

CIKA MATA: A šta me briga, šta on jede! 

DEDA MITAR: Eto vidiš! I kad čitaš, to ti je baš 
tako nekako, kao kad jedeš. Samo što jelom želudac i tijelo 
hraniš, a čitanjem pamet-i dušu. Ako uzmeš da jedeš dudih« 
gljiva, naravski da ću ti ja, ako ti dobro želim reči :+,,Ne 
jedi to, otrovat ćeš se!" A ti ćeš me, ako si pametan, po- 
slušati. Ali ako me ti baš ne ćeš da poslušaš, ne ću ja zato 
tebe paliti, nego ću drugima govoriti, neka ne budu tako 
nerazumni kao ti. A ako su i drugima milije lude gljive 
od dobrih savjeta, zašto da ja tvoje guvno.potpaljujem ? 

Šta bi ja imao od toga ? Ako ti sam srljaš u svoju propast, 
Bog neka ti se smiluje, a ne da te ja još i s druge strane 
upropašćujem ! 

MAJSTOR LUKA : Jest, deda Mitre, da su svi ko vi... 

DEDA MITAR: Šta ko ja ? A da si ti ko Ilija, ne bi 
igro, kako Žika pisar svira. 

MAJSTOR LUKA (uvrijeđen): Je V ja? 

DEDA MITAR: Da ti! Ili misliš li ti, da ja, ako sam i 
star, ne vidim, šta biva ? Vidim, i te kako vidim ! Natura- 
vaš ljudima nekake novine, koje nemaju drugog posla, 
nego da se češu o vjeru i svećenike i da hvale kojekake 
nevaljalštine. Ti radiš, kako ti pisar Žika govori, on mora 
po bilježnikovoj volji, a bilježniku komandiraju iz grada, 
— i tako se to rasprelo svud po selima i gradovima. A tamo 
negdje, gdje te bilježnikove novine sastavljaju, skupili 
se sve nekakvi šarenjaci framasuni, ljuti bezvjerci, pa oni 
sve to po svome udešavaju. Njima ti služiš. Njihove mreže 
razapinješ. A ne znaš jadan, da su te framasunske novine 
gori otrov, nego najluđe gljive. Ili zar ne vidiš, da pišu 
samo o tom, kako je ovaj ukro ovo, onaj ubio onog, treći 
zapalio ovo, četvrti napravio onu lopovštinu i svinjariju, 
te tako redom, a grdnje se u tim novinama redaju uzduž 
i popreko, pa nit se tu poštuje stariji, vrijedniji, pošteniji 
i pametniji, niti se pazi na istinu i pravicu. E, pa sad vi meni 
recite : ne će li se svima, koji to dan na dan čitaju, i pamet 
i poštenje i duša prevrnuti, kad vide, da eto takve novine 
hvale i uzdižu ono, što ne valja, a kude i psuju one, koji 
nas poštenju i vjeri uče ? 

ČIKA LOVRA (gleda u Matu) : Pa — ovaj... jeste... 


. ČIKA MATA (gleda u Lovru): Ne može se reći, da 
Iijese 
DEDA MITAR: E, ali bilježniku i onim njegovim 
gradskim mutikašama nisu u volji one novine, koje nam 
naš župnik preporučuje! A zašto ? Zato, što nas te novine 
upućuju, da se čuvamo bezvjerskih ludih gljiva! Bezvjer; 
ske su novine baš ko i lude gljive! Ne raspoznaje ih svako, 
a kada te zalude, onda ti se u otrovanoj duši načini pravo 
leglo sotonino. 

CIKA LOVRA : Satari ga sveti križ! 

ČIKA MATA: Bože pomozi! 

DEDA MIRTA : U tom vam to i jest. Na cijelom svijetu 
su baš bezvjerci najbogatiji ljudi. Na tuđi su račun zgr- 
nuli najviše bogatstva. Svojim novcem plaćaju novine, 

koje šire bezvjerje i nepoštenje, da tako sav svijet bude 
u njihovoj bezvjerskoj vlasti. Zato su bezvjerske novine 
i jeftinije i raširenije. Zlo se svuda lakše širi nego dobro. 
Svijet ne zna i ne vidi, šta je, pa prima k sebi vuka u ov- 
oočjoj koži. I evo, što vam velim: zato, što takve novine 
imed naš svijet dolaze, nestaje i kod nas sve više poštenja, 
pa će neki i najpoštenijem obraz zaprljati, ako ga hoće 
 omraziti. A baš tako rade neki proti Iliji. I gle, dokle je 
to dotjeralo, da danas Iliji radi njegova čestitog života 
podmećete . najprljaviji lopovluk ! 

ČIKA MATA (brani se): Nismo mi! 

ČIKA LOVRA (isto tako): Bog nas očuvaj ! 
MAJSTOR LUKA: Od drugih smo to čuli. 


E DEDA MITAR: A zašto ste u to odmah povjerovali ? 
Ono, što treba da vjerujete, ne ćete, a što ne treba... 
(Prolazi pandur Nikola.) 
MAJSTOR LUKA: Hej, kuda ćeš ti, Nikola ? 
i PANDUR: Idem po Iliju. Zovu ga u općinu na preslu- 
 šanje. Kažu, da je on potpalio Markovo guvno. 
DEDA MITAR (skoči uzrujan): Šta ? Je 1 dotle već 
došlo ? Ni kriva ni dužna ovako obijediti ! 
ČIKA LOVRA : Ta pustite, deda Mitre! Šta se badava 
ljutite! Ako nije kriv, lako će... 
DEDA MITAR: Šta ,,ako" nije kriv, kad znam, da mu 
nisi vrijedan ni opanka razvezati! Ni ti ni cijelo selo! Idem 
ija u općinu, pa da im ja kažem! Ako nikoga iz općine 
nikad nema u crkvu, ja sam sun da je Ilija bio u crkvi, 
kad je vatra nastala. 
(Pandur u neprilici kimne glavom, a onda ode svojim 
putem.) 
d MAJSTOR LUKA: Ali on je mogao i drugoga nekog 
 podgovoriti, neka podmetne vatru ! 
L DEDA MITAR: Kad si već u blato zagazio, idi pa reci, 
da je tebe podgovorio! Stid te bilo! I tebe i sve vas, koji 
mislite, da je poštenje ko prljava košulja : opereš je, pa je 
opet čista, ko što je i bila! Sramite se! Bolje da vas nema, 
nego što selo sramotite! Ali sad ćemo da vidimo ! Idem, 
pa puklo kud puklo! (Ode sav bijesan u kuću.) 
= ČIKA MATA (gleda časkom u Lovru i ik) Razbje- 
snili smo starca ! 

ČIKA LOVRA: Nismo trebali ! 

MAJSTOR LUKA: A šta on tog Iliju toliko brani ? 
Eto, kako i stara glava može da poludi! Ali ja bih glavu 
dao, da je Ilija ipak imao svoje prste kod te vatre! Hajdmo 
najbolje do Tome, tamo ćemo brzo čuti, što je i kako je! 

ČIKA LOVRA (oklijeva): Ta znaš... ovaj... 

ČIKA MATA: Hajdmo, Lovro! 

ČIKA LOVRA: Ja ću radije do općine. 

MAJSTOR LUKA: Gle, gle! Valjda za ovim deduši- 
nom ! Kukavica! Pusti ga, Mato, nek i njemu malo pamet 
potpali Ilija, ako ovom to jest ne prisjedne današnji palež! 
A mi hajdmo, kud smo i kako smo namjerili ! 


ČIKA MATA (malo se nećka): Kako bi bilo, da i mi 
odemo do općine ? 


MAJSTOR LUKA: Ne luduj, već hajde! (Odvuče pa 
te odu obojica na lijevu stranu.) 


ČIKA LOVRA: Pravo ima deda Mitar! Nije tu čist 
posao! Volim ja, da se u to ne miješam, jer vrag ne spava... 
Idem ja naprijed do općine, dok deda Mitar još nije stigo. 
A onda da vidimo, šta. će on tamo izraditi. (Odlazi. Deda 
Mitar se vraća iz kuće sa štapom u riuc.) 


DEDA MITAR: Tako! Sad da vidimo i čujemo! A 
gle, gdje su ona trojica ? Odoše! Neka! Sad ću ja svima 
pokazati, tko je deda Mitar u selu. Nije istina ispisana u 
prašini na putu, da je nogom zgaziš! Pokazat ćemo im to! 
A sad hajde, vrijeme prolazi! (Pođe na desnu stranu, ali 
uto baš odatle dolazi Grbonja Sime.) Ha, a gle ovoga! Sklo- 
nit ću se tu, dok ne prođe, da mi ne zanovijeta ovako na- 
ljoskan, kao što uvijek radi. (Stane iza stabla.) 


SIME (prilično pijan): Ej, hej, sad ćemo ga! Bome 
hoćemo ! Desno, lijevo! Naprijed, natrag! Šta se ovaj križ 
tako gega ? Ehe, ne ćemo tako! Stoj ! Aha! Čekaj! Šta je 
ono ? Kako je ono ? Mhm, mhm! Znam! Već znam! Hi- 
hihi! Dopuzo sam jarkom do plasta, pa kvrc tu, kvrc tamo 
žigicom, a onda brže bolje, otkud si i doša! Vatra! Al sam 
je dobro podmetnuo! A sad podmeće onaj pisarina Iliji: 
puzi, puzi, pa kvrc tu, kvrc tamo i eno već cijelo selo gori 
oko Ilije! Hihihihi! Hihihihi ! (Zagleda se razrogačenim očima 
u raspelo pa ustukne prestrašeno natrag.) Šta ?... Šta 2... 
Ti misliš, da sam ja svemu kriv ? Je I ja ? Ako sam i pot- 
palio, nisam to od sebe i radi sebe uradio. Ne krivi mene! 

> Evo ovo pismo... (Vadi pismo iz džepa.) I to mi je dao, 
da nosim na željeznicu i bacim u poštanski vagon, da niko 
ne vidi. To je krivac, to je pravi krivac a ne ja... ne ja... 
(Uto skoči deda Mitar iza stabla i ščapi Grbonju za 
ruku, u kojoj je držao pismo.) 
DEDA MITAR: Stoj, grdobo nijedna! Ti si dakle 
sav ovaj belaj udesio ? A šta to imaš u tom pismu ? De- 
der, da vidim! Od koga je to pismo ? 
SIME (dršće od straha onako pijan): Nisam ja... Ni- 
sam ja... (Deda Mitar mu oduzme pismo, a Šime zatetura 
i posrne prema stablu, te bi se bio srušio, da se nije uhvatio 
za nj. Drži se za stablo i luđački izbuljio oči u deda Mitra 
cijelo vrijeme, dok on pismo čita.) 
DEDA MITAR (ogledava pismo) : A — gle, gle! ,,Ured- 
ništvu Slobodnih Novina, Zagreb". To je zacijelo od Živka, 
pisara. Sad ćemo da vidimo, kakvu on to veselu vijest jav- 
lja svojim novimna... (Raskine omot) A — vidi, vidi: 
tu je još nekakvo pismo. ,,Gospodinu Davorinu Prvaševiću, 
uredniku." Tko li mu je to ? Sad ćemo i to otkriti. (Raskine 
i drugi omot. Čita :) ,,Dragi gospodine! Kao što ste mi pisali, 
da načinimo, tako smo učinili. Velite, da se ne treba žacati 
nikakvog sredstva, kojimgod možemo onemogućiti mračnjake. 
Laž, kleveta, podmićivanje, palež i druga slična sredstva — 
sve je to dobro došlo u zgodnom času, ako se radi o tom, da 
spasavamo kulturu. To je, velite, načelo svuda, pa kad je. 
drugdje svuda tako, zašto da ne bude i kod nas ? Tako smo 
to i kod nas udesili. Namamili smo gotovo cijelo selo na našu 
stranu, a danas smo i jedan požar sjajno namjestili, pa je 
kolovođa naših mračnjaka u očima sviju ljudi oblaćen, 
da se ne će nikad više moći oprati... O tom sam vam evo 
priložio dopis za novine, a vi to iscifrajte, što bolje znate, 
pa da to odjekne kao bomba i kod nas i svuda, gdjegod se 
naše novine čitaju. Pa će se valjda što prije naći i za mene 
kakvo bolje mjesto. Ta eto vidite, kako sam našim vođama, 
jedinim pravim nosiocima kulture, odan i vjeran... S po- 
zdravom Živko Vuković." (Pročitavši pismo deda Mitar 
časak stane.) Tako... Tako dakle... E pa dakako! Sro- 
tili se paklenjaci. Nije im dosta, što su zajašili i iskvarili 
gradove, nego posežu i za našim selima. Sve da dobiju. u 
svoje šake. Sve da njima služi. Pa da ne bude istina.ono, 
što ti paklenjaci hoće. Sada meni tek pravo sviće pred vočima. 
E, al čekaj, ne ćemo tako! Još nas ima, koji se ne damo ! 
Sad smo otkrili te paklenjačke papke... (Okrene“se prema 
Simi): Hej, Grbonjo, sad ćemo nas dvojica da se izjasnimo ! 

ŠIME (u strahu): Nisam ja... 

DEDA MITAR: Šta nisi! Sve ja već znam. Ne trebaš 
mi ništa više govoriti. Nego hajd sa mnom do općine, pa 
tamo govori, ako ne ćeš, da ti ta tvoja grba još više otešča ! 

SIME: Nisam ja... Nisam ja... 

UNUČE (dotrči) : Dedo, dedo ! Mama kaže, da su vuku 
odrezali rep ! (Stane i gleda zapanjeno dedu Mitra i grbonju.) 
(Uto dolazi Ilija, kojega vodi pandur, a za njima ide paklenski 

se keseći pisar Živko, a unuče pobjegne.) 

DEDA MITAR (nije ni dospio unučetu ništa odgovoriti, 
tako se zapanjio gledajući, kako pandur vodi uplašenog Iliju): 
llija!... Šta je to ?... Kuda ćeš ti s ovima ?... Kuda te 
to vode ovi ? 

ILIJA (mirno): Pa eto vidite, deda Mitre! 

DEDA MITAR (odlučno): Stojte! Ni makac dalje! 

ŽIVKO (porugljivo): A gle, gle, dede Mitra! Otkad 
ste vi to postali neki naš zapovjednik, starješina, šta li! 

DEDA MITAR: Sad ćeš ti to čuti, kad ovaj (pokazuje 
na Šimu) progovori! (Živko se lecne.) Šta si najedamput 
izbuljio tako oči u njega ? Zar sad možda istom vidiš, da 
on nosi grbu na leđima ? Ej, da je, što nije, pa da je on 
sad može prevaliti na tvoja leđa! Ha ? Znaš već, kuda 
ciljam, je "? A ako ne znaš, pogledaj der ovo pisamce. 
Poznaš li ga ? Pod Šiminom sam ga grbom otkrio. Trebao 
je da ga prokrijumčari nekakvim sijačima kulture u Zagrebu. 
Ha, šta veliš ? Ti ih bolje poznaš nego mi. Ja sam za njih 
dosad onako malo bio načuo, a sad mi je tek ovo pismo 
pravo otkrilo, tko su i šta su. Divota, prava divota! Laži, 
maži, varaj, kleveći, pali — takvom naukom hoće da nas 
uvuku u neku svoju kulturu. I ti si se, je li, odmah u našem 
selu latio toga posla. I lijepo si nas dotjerao, baš lijepo. 
Al eto nevolja htjela, pa kad si mislio, da si Iliju doveo 
do ruba provalije, u koju samo da ga još sunovratiš, sve 
se najedamput okreće, pa si sad ti tamo, kud si Iliju mislio 
dovesti. Jest, baš tamo! A sad hajdmo svi skupa do op- 
ćine, pa da izvučemo taj vučji rep na Božje sunce ! Hajdmo ! 

(Pođe naprijed, a drugi za njim. Živko se ogledava : 
najradije bi pobjegao, ali se ne usuđuje.) 
(Uto dolazi Marko sa Matom, Lovrom i Lukom.) 

MARKO: Ha, vodite li krivca ? 

DEDA MITAR: Jest, našli smo ga. Iskukuljio se iz 
svoje čahure. Deder pogledaj ga! (Pokazuje u Živka, koji 
je ponešto zaostao.) 

MARKO (u čudu) : Koga ?... (I drugi u čudu : »Koga?') _ 
DEDA MITAR: Pa eto valjda vidiš, koga! Ili valjda 
ne misliš, da ću i ja uprijeti prst u Iliju, na koga ste se svi 
blatom nabacali ? 

MARKO (još uvijek se ne snalazi): Al kako ?... Šta 
je to najedamput sada ?... 

DEDA MITAR: Ništa nego to, da smo vuku skinuli 
ovčju kožu, pa ga sad vidimo u pravoj njegovoj slici i pri- 


o dici. Evo Grbonje, koji ima jezik, da govori, a tu je evo i 


pismo, koje odaje mreže, što su se zaprele oko nas, 


MARKO (tek sad počinje da shvaća) : Živko! Šta uradi 
od mene, da od Boga znaš | 


DEDA MITAR: Pusti ga sada. Šta je uradio, to će mu 
biti plaćeno po zasluzi. (Panduru): Ti, Nikola,  otprati 
sada gospodina pisara lijepo naprijed do općine, a i mi ćemo 
odmah doći. Samo pazi, da on ne bi kakvim drugim putem 
pošao. A pandur Stipa neka skoči po načelnika i biljež- 
nika, pa da se cijeli ovaj naš seoski belaj raščisti. 


PANDUR NIKOLA : Dobro, deda Mitre! (Ode sa Živ- 
kom, koji ide pognute glave ne gledajući ni u koga.) 

MARKO: Sramota! Kolika sramota! Svi smo se dali 
vući za nos! Svi! A najviše ja! Gdje su mi oči bile ? Gdje 
mi je pamet bila ? Ta Ilija je najviše gasio, najviše spasio ! 
A najedared, da je on potpalio! I svi povjerovali! Ko bez 
pameti! Sramota! Užasna sramota! Svemu je taj pro- 
kleti pisar kriv! Je | me zato podbunio proti najčestitijima 
u selu, da mi smuti pamet, pa da ne vidim njegove opake 
papke ? A ja sam bio slijep! Uh, sramote! Do Boga sra- 
mote ! 

DEDA MITAR: Jesam ja rekao, da se to samo zloba 
sasula na Iliju! A sad je dolijao pravi! 


MARKO: Uh, pa zar sam baš ja morao da nasjed- 
nem ?! 

misliš. I najedamput zbaci ovčju kožu, pa skoči vuk, a ti 
zgraneš od čuda, ali je obično već prekasno. Tu kod nas, 
hvala Bogu još nije. Eto, tako ti je to. Marko. Sad znaš sve! 
A tebe je taj isti zloduh, taj prišipetlja gradskih mutikaša, 
podmazo, da potpališ cijelo selo. (Dolazi sve više seljaka.) 

MARKO (frgne se): Mene ?! 

DEDA MITAR: Da, tebe! Nagovorio te, da novine, 
koje svakakve nevaljalštine kazuju, gurneš u svaku kuću. 
A to ti je stoput gori palež, nego ovo s tvojim guvnom. 
To je samo od ove godine žito izgorilo, a na godinu će ti 
opet uroditi. Ali kome poštenje uništiš i u dušu nevaljale 
misli i želje ko iskre nabacaš, da najedared sva ko plast 
žita plane, tome se to više ne vraća. To ne rodi svake godine. 
Grbonja i Žika će u zatvor, ne fali im! A što bi tek zaslu- 
žili oni, koji zlim štivom zapaljuju u dušama ljudskim 
sve, što nam je sveto i drago ? Vidiš, Marko, tebi je žao 
tvoga guvna. A gle, Ilija je žalio veliko duševno guvno 
sviju nas, pa je zaustavljao, gdjegod je mogo, da ne padnu 
iskre zla štiva i da ne postanu u nama garište svega zla. 
I zato su ga mrzili oni, kojima je do tog paleža. A i ti si 
se dao za takvima. 


MARKO (pokunjeno) : Kamo sreće, da nisam ! 

DEDA MITAR: Evo ti, Marko, Ilije! Pruži mu ruku, 
pa šta je bilo, kao da i nije! 

MARKO (pruža Iliji ruku): Ilija! 

ILIJA: Marko! (Rukuju se.) 

DEDA MITAR (ganut): Bog vas blagoslovio! I sve 
vas, koji ste na dobrom putu! Sačuvajte ovo malo dobra 
narodne duše, jer ih previše ima, koji to potpaljuju ! 

SVI (oduševljeno) : Hoćemo ! 

DEDA MITAR :: Otvorite oči onima, koji ne vide, kako 
iskre zla štiva na sve strane sve više frcaju! 

SVI (kao i prije): Hoćemo ! 

DEDA MITAR: Uvedite u svaku kuću dobro štivo, 
jer to je jedini čuvar i branič od sve opasnije vatre svega 
zla na svijetu ! 

SVI (kao prije): Hoćemo ! 

MAJSTOR LUKA : A mi smo skoro upali u ono Živkovo | 
kolo ! 

ČIKA MATA: Bome jesmo ! 

ČIKA LOVRA: Zamamio nam pamet... 

DEDA MITAR: Pustite to ! Zaboravite to ! Hvala Bogu, 
oda je ovako! A sad napravite svaki na pragu kuće svoje 
, da nam sačuva kuću od sotone i od njegova zla štiva, 
k nama neka uđu samo takve novine i takve knjige, 
koje dolaze u ime Božje! Tako i sada i vazda, i što dalje, 
sve više ! 

(Doleti unuče.) 

| UNUĆČE: Dedo, dedo, hoće I se vuk vratiti po onu ov- 
očju kožu ? 

DEDA MITAR (digne dijete i zagrli ga): Ne će, sinko, 
u naše selo nikad više ! 


(Svi su vedra, vesela lica. Upiru poglede u deda Mitra 
iu unuče, pa im vidiš, da samo od neke dragosti ne kažu gla- 
> smo, što im sva duša govori: ,,Ne će nikad više !") 


ZASTOR PADA. 


POGOVOR 


»,Vuk u ovčjoj koži" nosi podnaslov seljačka gluma. On 
to i jest u punom smislu riječi. 

Nije ni čudo, što je dr J. Andrić za svoj prvi pokušaj 
na polju pučke glume zahvatio u seoski repertoar, odnosno 
pokušao da stvori seoski repertoar, jer možemo bez suztezanja 
reći, da mi gluma pisanih posebno za seoske predstavljače 
nemamo štampane niti jedne, osim Matijevi- 
ćeva ,,Rasipnog sina". Naši pisci, književnici (nemojte dodati : 
i farizeji) ne osjećaju se, izgleda, dužni da pišu za selo, premda 
je ,,seoska literatura" ovaj čas strašno popularna. To je sva- 
kako pohvalno, ali mi se čini, da bi bilo još mnogo pohval- 
nije i korisnije, kad bi svi ovi zvani i nezvani prijatelji sela 
pisali nesamo o selu, nego i za selo. Ali na to, izgleda, nikoga 
od njih junačko srce ne mami. Valjda zato, što ne bi bilo tako 
unosno, a i zato, što je mnogo teže. 

Dr Andrić je među rijetkima, koji se nije iznevjerio 
selu, koje ga je rodilo, već je skromno i neumorno pisao i piše 
novele, pjesme i članke namijenjene puku i uistinu pučke, 
u kojima govori puku njegovim jezikom, sijući gotovo ne- 
primjetno mnogo zrnce pouke i kulture u seosku njivu, za 
koju se tako malo brinemo. Koliko je taj sitni i nepriznati 
rad solidniji i korisniji od patetičnih tirada o selu ! U tim 
svojim napisima stvorio si je dr Andrić svoj posebni izra- 
zito lični stil, tehniku i način; mora mu se priznati teme- 
ljito poznavanje i oštro zapažanje osebina seljačke duše, men- 
taliteta i prilika te vještina u crtanju likova iz seoske sredine, 
koju iznosi plastično i uvjerljivo. Sujeti, koje uzima, uvijek 
su spretno izabrani iz neposredne blizine seljaka i obrađuju 
probleme, koji ovoga najviše tište, vesele ili zanimaju. A pri- 
povijedanje teče u čistom narodnom jeziku jednostavno, smi- 
reno, ali ne — monotono, s prizvukom iskrene neposredno- 
sti i proćućenosti i nepatvorene ljubavi za selo i za sve ono, 
što bi selo moglo podići i oplemeniti. I zato Andrićeve stvari 

seljaci vrlo rado čitaju, jer je uspio da pogodi ton, koji im je 
bliz i shvatljiv, a i intelektualca, načitanog svim i svačim, 
privlače simpatičnom jednostavnošću i svježinom pučkoga 
govora i života kao mali fragmentarni akvareli vještog fol- 
kloriste. 

Sve ove karakteristike pokazuje i ,,Vuk u ovčjoj koži", 
pisan ne iz prazne ambicije ili besposlice, kao što mnogi rade, 
već iz pohvalne težnje da popuni prazninu, koja se teško osjeća. 
Na pozornici je selo i sami seljaci, i to ne knjiški kon- 
vencijonalni seljaci, već pravi živi likovi, koji govore i mi- 
sle točno onako, kao i seljak-gledalac, koji motri predstavu. 
Tko imalo poznaje selo, ,,prepoznat' će lako u dedu Mitru 
ili nekom drugom licu ovog ili onog svog znanca sa sela, a 
da je i pisar vrlo realistična, tek malo potencirana figura 
mnogih seoskih ,,prosvjetitelja'', a u stvari parasita, to također, 
nažalost, i predobro znamo. Ali mnogi naši opisivači sela 
misle, da napisati seoski ,,igrokaz' znači posuditi sujet, a 
dijalog ispuniti razvučenim i praznim frazama iz običnog 
života, od kojih ni seljak glumac ni seljak gledalac nemaju 
nikakve koristi. Ističem to zato, jer sve seljačke ,,drame", 
kojima nas obasipaju (i obasut će nas, ako Bog da, kad ova 
iziđe !) razni ,,auktori", vrve prizorima, u kojima lica na 
dugo i široko pričaju, kako su ustali, ili kako idu na počinak, 
kako sunce izlazi, kako je vruće ili zima itd. Drugim riječima, 
brbljaju, a ne govore : znači, auktor, uza svu ambiciju da na- 
piše ,,dramu'', nema nažalost što da nam kaže s njom, — a 
onda bi bilo mnogo bolje da je nije ni pisao, jer sve, što se 
daje puku mora biti evanđeoski jednostavno, ali i evanđeoski 
puno sadržaja i pouke... 

E U ,,Vuku"' je naprotiv auktor točno znao, što hoće da kaže, 
ito, što je htio, umio je iznijeti u zgodnoj formi, ispunio je 
dakle dva temeljna uslova pučke glume. ,,Vuk" je poučna, 
dakle tendencijozna, pa ako hoćete i propagandistička stva 
za dobru štampu, a niti mi je dužnost niti je, mislim, potrebno 
istom dokazivati opravdanost tog cilja. A u tome i jest njezina 
najveća vrijednost, što hoće da pobudi zanimanje kod. seljaka 
24 jedno pitanje, koje i te kako postoji i prijeti, pitanje Štampe, 
koje je baš danas suvremenije nego igda. Zacijelo će taj pro- 
blem mnogo efektnije djelovati na pozornicij“.gdje gledamo 
i doživljujemo posljedice njegove i zavirujemo mu u mutne 


izvore, nego li u propovijedi ili u novinskom članku. Eto 
poticaja prijateljima sela, da na sličan način pokušaju obra- 
diti druga narodna zla, kojih barem ne manjka ! 

Ali osim tendencije, Andrićeva gluma dobra jei uteh- 
ničkom pogledu. Tko slučajno ne zna, što time hoću da 
kažem, premda možda i sam piše drame, evo mu rješenja: 
tendencija djela nije servirana u monotonim ,,prodikama" 
pojedinih lica, već je spretno (uz neke manje naivnosti, koje 
ne će smetati) umetnuta u jedan interesantni ,pomalo i krimi- 
nalni sujet, koji drži gledaoca u napetosti (vrlo dobar konac 
prvog čina) i zaokupljuje njegovu pažnju, a međutim on 
upija zdravu pouku posredno, i kao neopazice, ali mnogo 
snažnije, iz samog razvoja događaja, iz sukoba ljudi i prilika. 
Zato je dijalog, uza svu uvjerljivost obzirom na lice, koje ga 
govori, tako sadržajan ; zato će se gluma vrlo rado gledati 
na selu, premda je ,,tendencijozna'' ; zato je ona uspjeli pred- 
ložak, kako se moraju pisati glume za selo. 

* *k * 


Mislim, da posebnih uputa za izvedbu ne treba. Žello 
bih jedino, da prikazivanje ove glume ne bude toliko ,teatar', 
koliko pučko sijelo, razgovor i doživljaj sela sa samim sobom, 
Stoga ne treba kulisa, a bome ni dvorane, gotovo: negdje na 
ledini ili u dvorištu podignut je podijum, a na njemu nekoliko 
klupa, stolova i možda nešto zelenila. Čak ni zastora ne treba ; 
nek glumci samo slobodno dolaze i odlaze ,,iz publike" : nepo- 
srednost doživljavanja bit će tim jača. Bilo bi u istu svrhu do- 
bro, da redatelj zamijeni imena lica iz glume, koja su previše 
lokalna, sa imenima karakterističnim za kraj, gdje se djelo 
izvodi. A izvodit bi ga trebalo posvuda i često : učinit će mnogo 
dobra ! Naročito bi ga trebalo prikazivati o nekoj svečanijoj 


zgodi ili blagdanu, u prvom redu o Petrovu i Pavlovu, kada | 


se kod nas slavi ,,Dan dobre štampe“, pa o blagdanu sv. 
Jeronima, kada Društvo sv. Jeronima počima sa propa- 
gandom za dobru knjigu. Dapače bi svaki posjetilac mogao 
dobiti na poklon neku dobru knjižicu, koju bi ulaznina 
već isplatila, a sjećala bi gledaoce i kasnije da se čuvaju onih 
mnogih vukova u ovčjoj koži, koji se oko njih vrzu. A taj 

oprez ne će nikako biti suvišan... : 

Ili će zar možda netko reći, da takvih vukova nema ? 
VOJMIL RABADAN 

IZNENAĐENJE 
SVIAA PRIJATELJIAAA 
DILETANTSKIH PREDSTAVA 
».ZBIRKA PELIVANA GENEZIJA“ 


Ovim sveskom završuje ,,Druš- 
tvena pozornica" svoje prvo kolo 
od 10 biranih gluma, od kojih je 
prve dvije uredio dr. Josip An- 
drić, a ostale Vojmil  Rabadan. 
Tko prelista ovih prvih deset sve- 
zaka, mora priznati, da su to u 
svakom smislu neosporno najbolje 
glume, što su kod nas izdane za 
diletante te da daleko nadmašuju 
sve one nemoguće ,igrokaze", koje 
3 b razne knjižare i ustanove podva- 

NP ljuju našim društvima, a pravi 

su atentat na svaku pismenost i 

Pu NEZIJA| S dobar ukus. Uspjeh prvoga kola 
\ ,,Društvene pozornice" najbolje do- 
kazuje rekordan broj izvedaba nje- 

zinih gluma, golemi uspjeh i oduševljena priznanja sa svih strana. 
Ali uredništvo ne će da ostane kod toga. Obogaćeni dosadaš- 
njim iskustvom i koristeći se vezama i proučavanjem katoličkog 
kazališta po čitavome svijetu, želimo, da naša društva, njihov 
repertoar i glumu dignemo u sadržajnom i formalnom pogledu 
na dostojan niveau, kao što je kod ostalih evropskih naroda, 
pa već i kod braće Slovenaca, premda je njihov pokret na tom 
polju mlađi od našega. Stoga ćemo i nadalje u ,,Društvenoj po- 
Zornici" donositi dobre lake glume za naša društva, ali osim 
toga pokrećemo, unutar tih izdanja, novu seriju pod naslovom 


»ZBIRKA PELIVANA GENEZIJA" 


Naslov veli, da je stavljamo pod zaštitu svetoga gliumca 
Genezija, kojega je Dioklecijan kao kršćanina dao pogubiti, 
4 U ovoj zbirci, koju uređuje Vojmil Rabadan, uz najužu 
saradnju poznatih stručnjaka, književnika dr. V. Deželića sina 
i kritičara dr. Lj. Marakovića, izlazit će samo najbolja od naj- 
boljih djela, što su ih dosada stvorili čuveni evropski auktori, 
kao Francuzi Henri Ghćon i Henri Brochet, Flamanci F. Timmer- 
mans i P. Thuysbaert, Nijemac Leopold Hugo, “Rudolf Sobotka, 


Ex ' “3 8/7 


NIŠ 


D. Blachetta, Talijani Bianca di Ladiolo i Angelo Burlando,. 
neki slavenski auktori itd. itd. Ova imena moraju ispuniti sva- 
koga, tko imalo pozna pokret katoličkog kazališta u svijetu, 
najvećim zadovoljstvom, što su njihova djela, koja uza svu vr- 
snoću ne sadrže nikakvih poteškoća za izvedbu, konačno pro- 
drla i k nama, koji smo na tome polju zaostali za nekoliko de- 
cenija. Vrijeme je, da to prestane! ,,Zbirka pelivana Genezija'" 
ima da doskoči tome! Ponavljamo, ona će donositi samo prvo- 
razredna djela birana po najstrožim kriterijima i popraćena. 
uvijek opsežnim uvodom, uputama, skicama, ukratko svim onim, 
što redatelju i glumcima može biti od koristi. Stoga neka sva 
naša društva naručuju marljivo uz obične sveske ,,Društvene: 
pozornice'' u prvom redu sva izdanja Zbirke pelivana Genezija,. 
od koje prvi svezak, s bogatim informativnim materijalom i dje- 
lima velikog preporoditelja modernog kršćanskog kazališta Henri 
Ghćona izlazi iza Andrićeva ,,Vuka“! Zbirka pelivana Genezija 
znači prekid sa mizernim stanjem naše diletantske pozornice, 
početak novog smjera i dobe, zato je čitajte, glumite i širite! 


Gluma sa značkom ,,Zbirke pelivana Genezija'" ne može 
biti slabo djelo! ,,Zbirka pelivana Genezija" znači preporod 
naše diletantske pozornice ! 


Naručuje se kod: 


JERONIMSKOGA KNJIŽEVNOG DRUŠTVA, ZAGREB, 
TRG KRALJA TOMISLAVA 21. 

DOSADA SU IZAŠLI OVI SVESCI 
DRUŠTVENE POZORNICE 


Svezak 1. Matijević P.:.,,RASIPNI SIN", dramati- 
zacija evanđeoske priče, 4 slike, 12 muških lica Din 8.— 


Svezak 2. Lamot! M.:. ,ZA ZEMLJOM", seljačka 


gluma u 4 čina. 20 muških lica . 40444 0 IO 
Svezak 3, Onip: ,DOĐI ZA MNOM"! Evanđeoska 
gluma u_2 čina: 7 muških lica, "4004 0 10 


Svezak 4. Jagić«Lederer: ,,MALI PTIČARI". Dječja 
šala sa pjevanjem: 1 čin.:4 muška lica i zbor, 20.— 


Svezak 5. Esteve: ,DVIJE MAJKE", evanđeoska slu 
ma.u 1 činu. 7 ženskih ČA a s 10 


Svezak 6. Matijević P.- M. G.: ČETIRI DJEČJE 
GLUME". Efektne i lake stvari za maii nižih 
škola, vrata čeg) x». l10— 


Svezak 7. Rozmaitowsky :  UKLED: HOTEL", lakrđija 
di.1 činu sa 8 lica. Mogu igrati jednako i muška 


“<f Ženska'i mješovita lica: ,«“. Ba Sto AA 


Svezak 8. Hotmannsthal-Bogdanović : "ČOVJEK". 

Starinska gluma u 1 činu, Remek-djelo kato- 

ličke pozornice za veća mješovita društva ./ 44) 10.— 
Svezak 9. Brino A.; LJETNIKOVAC NA MORU". 

Lakrdija u 1 činu. 9 glavnih i nekoliko spored- 

nih ženskih uloga: Sva. se lica MOGA eng 

stavno promijeniti u muška . < » 10 


Svezak. 10.. Andrić dr. Josip : ;VUK U OvČJOJ KOŽI". 
Gluma iz seljačkoga života u 2 čina. Propa- 
ganda za dobru štampu, 11 muških lića |.) 10— 


Upozoravamo, da je prepisivanje uloga zakonom zabranjeno, neka" 
se dakle uvijek naruči barem toliko primijeraka, koliko ima glav- 
nih lića, pa neka se iz štampane knjige uče uloge. Tim neznat- 
nim troškom: uštedi se na vremenu i trudu, a dobiva se pravo | 
izvođenja, koje je vezano na određeni broj primjeraka (4—5 | 

komada.) 


NARUDŽBE. PRIMA : 
KNJIŽNICA DRUŠTVENE POZORNICE 
ZAGREB, TRG KRALJA TOMISLAVA 21 


